|  |
| --- |
| **СПРАВКА**  **ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТ НА НАРЕДБА ЗА МЕРКИТЕ ЗА ПРОФИЛАКТИКА, ОГРАНИЧАВАНЕ И ЛИКВИДИРАНЕ НА БОЛЕСТТА АНТРАКС ПО ЖИВОТНИТЕ И ЗА УСЛОВИЯТА И РЕДА ЗА ПРИЛАГАНЕТО ИМ** |

| **№** | **Организация/  потребител**  **(вкл. начина на получаване на предложението)** | **Бележки и предложения** | **Приети/**  **неприети** | **Мотиви** |
| --- | --- | --- | --- | --- |
|  | **БРАНШОВА КАМАРА НА МЕСОДАЙНОТО ЖИВОТНОВЪДСТВО** (постъпило по електронен път) | С настоящето становище призоваваме, за по ясно прецизиране на текстовете в посочените по-долу точки, настоявайки че колкото по-детайлно и ясно са обяснени всички специфики, толкова по-малко е възможността за двузначно тълкуване на наредбата. | Приема се по принцип | От значение за подобряването на организационният процес е изготвянето на настоящата наредба, обхващаща всички етапи и дейности по прилагането на мерките по профилактика, ограничаване и ликвидиране на болестта Антракс, подчинени на специфичността на тази особено опасна заразна болест по животните и човека. Създаването на актуална нормативна рамка, с оглед устойчивостта на спорите на причинителя на болестта и броя на регистрираните 164 населени места от 1985 г. насам в страната ни ще окаже положително въздействие за повишаване на адекватността на изпълнение на задълженията както на ветеринарномедицинските органи, така и на физическите лица - собственици или ползватели на животновъдни обекти. |
| КОМЕНТАРИ И ПРЕДЛОЖЕНИЯ ПО РАЗДЕЛИ: |  |  |
| Раздел I  Общопрофилактични и санитарно-хигиенни мерки |  |  |
| Чл. 6. (1) Българската агенция по безопасност на храните прилага Общопрофилактични и санитарно-хигиенни мерки за предотвратяване на риска от заразяване на животните с антракс. |  |  |
| КОМЕНТАР НА БКМЖ: Какво са общопрофилактични и санитарно-хигиенни мерки. Да бъде дадено ясно описание и какво ще коства на животновъда/какво се изисква от него? | Приема се по принцип | В чл. 4 от проекта на наредбата са конкретизирани кои са мерките за профилактика, ограничаване и ликвидиране на болестта антракс и се реферира към глава шеста, раздел І от Закона за ветеринарномедицинска дейност (ЗВД), тъй като се спазва принципа да не се преписват текстове на законодателни разпоредби. В ЗВД ясно са регламентирани мерките, които е необходимо да се приложат. |
| Чл. 8. В стационарните антраксни огнища и застрашените територии, Областната дирекция за безопасност на храните (ОДБХ), на чиято територия се намират огнищата, провежда, една или няколко от следните общопрофилактични и санитарно-хигиенни мерки, в зависимост от епизоотичната обстановка:  1. постоянен епизоотологичен надзор с клинични прегледи и проверка на идентичността на животните;  2. задължителни лабораторни изследвания на болни и умрели животни, както и на животни, заклани по необходимост; |  |  |
| КОМЕНТАР НА БКМЖ: Да бъдат дефинирани ясно критерии за определяне сериозността на епизоотичната обстановка?  Ясна дефиниция на постоянен; Колко често? Постоянен=всеки ден/седмица/месец/година? Силно не ефикасен метод за превенция на заболяване. | Приема се по принцип | В Република България се прилага постоянно действаща система за профилактика и контрол срещу заразните болести, бърза диагностика и ефективна борба при възникване на огнища на заболявания с цел ограничаването и ликвидирането им - Национална програма за профилактика, надзор, контрол и ликвидиране на болестите по животните и зоонозите (Програма).  В съответствие с чл.118, ал.1 от ЗВД, Българската агенция по безопасност на храните изготвя Програмата, срещу които ветеринарномедицинските органи провеждат мерки за профилактика, ограничаване и ликвидиране на болестите, задължителни за всички физически и юридически лица, за които се отнасят.  В Програмата за болестта Антракс подробно е определено какви са мерките при антраксни огнища в населени места, в които през последните **50 години** е регистриран еднократно антракс; в населени места, в които през последните **30 години** е регистриран еднократно антракс при животнит , както и в населени места, в които е регистриран **повече от един случай на болестта при животни през последните 50 години (стационарни антраксни огнища)**, включително и **при констатиране на случай на антракс.** |
| 10. проверка на санитарно-хигиенното състояние на животновъдните обекти и на обектите за добив и преработка на суровини от животинки произход, почистване, дезинфекция, дезинсекция, дератизация и девастация (ДДДД); |  |  |
| КОМЕНТАР НА БКМЖ: Да се определят допустими/недопустими препарати, които ефективно могат да елиминират спори. /Пример: КАЛЦИЕВИ продукти - НЕ! (съхраняват спорите); Натриев хипохлодир - ДА/ | Приема се по принцип | Основен принцип в практическото нормотворчество е да бъдат определени в законовите и подзаконовите нормативни актове основни положения с трайна употреба, за които не е необходима постоянна промяна. Заради това наред с нормативните актове се одобряват оперативни документи от изпълнителния директор на БАБХ, чието съдържание е свързано със специфики за целите на официалния контрол, които да бъдат в съответствие с новите научни изследвания. |
| Чл. 10. (1) Българската агенция по безопасност на храните ежегодно организира извършването на профилактична ваксинация на говеда, овце и коне срещу болестта антракс с честота (еднократна или двукратна) и териториален обхват, определени в програмата за профилактика, надзор, контрол и ликвидиране на болести по животните и зоонози по чл. 118 от ЗВД;  (2) Профилактична ваксинация на биволи, кози и свине може да се извършва само по преценка на БАБХ, в зависимост от епизоотичната обстановка. |  |  |
| КОМЕНТАР НА БКМЖ:  Нужда да се поясни типа ваксина – жива/атенюирана. С препоръка да се борави с атенюирана (по малки рискове от странични ефекти, съвременен начин). | Приема се по принцип | Изискванията към тази ваксина, както и всички други ветеринарномедицински продукти, които се използват за изпълнение на профилактичните мерки в съответствие с Програмата се регламентират в техническите им спецификации. Избора на тази ваксина се прави въз основа на следните критерии, съобразени с етиологията на болестта, а именно:  - да е лицензирана за употреба в страната съгласно чл. 288 ал.1 от ЗВД, или Решение за взаимно признаване по реда на чл.332, ал.7 от ЗВД, или издаден от Европейската агенция по лекарствата лиценз за употреба по реда на Централизирана процедура;  - да е жива, без остатъчна вирулентност;  - да изгражда имунитет най-много до 14 дни след прилагането;  - да създава имунитет за една година. |
| ДОПЪЛНИТЕЛНА РАЗПОРЕДБА |  |  |
| 5. „Съмнение“ е появата на клиничен признак и установяването на епизоотологични данни, които дават достатъчно основание да се предполага наличие на антракс. |  |  |
| КОМЕНТАР НА БКМЖ:  Никъде не се описва разиграване на вариант, когато здрави животни се ваксинират профилактично, и при последвали кръвни изследвания те биха могли да дадат положителни проби – да се потвърди от ветиринар! | Приема се по принцип | В проекта на наредба, както и оперативните документи не са определени такива обстоятелства, тъй като кръвни проби от животни за лабораторно изследване за болестта се осъществява само в случай на съмнение. Симптомите на заболяването са познати от официални и регистрирани ветеринарни лекари и заради това не е разгледан предложеният вариант. |
| Чл. 15. До идването на място в обекта на ОВЛ, обслужващият обекта регистриран ветеринарен лекар предприема следните мерки: |  |  |
| КОМЕНТАР НА БКМЖ:  Да бъдат разписани специални процедури според типа регистрация на обект. Пример /пасищно отглеждани животни/. | Приема се по принцип | Освен общите законови разпоредби по отношение на контрола и профилактиката на болестите по животните и зоонози са одобрени оперативни документи на БАБХ, в които са регламентирани извършването на официалният контрол. Той се изпълнява съгласно различни критерии и честота, основана на база оценка на риска.  Мерките, които се предприемат от регистрирани ветеринарни лекари при съмнение за възникване на заболяването са еднакви без значение от типа обект. |